Diari Oficial de la Generalitat Valenciana


Sumari del DOGV 5668, del 27-12-2007 (2007/15482)

RESOLUCIÓ de 28 de novembre de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació de l'Hospital de la Plana de Vila-real per a fer trasplantaments de teixit ossi i tendinós a l'Hospital de la Plana de Vila-real
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5668

Data del DOGV
:   27-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15387


Data del document
:   28-11-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Vila-real
    * establiment hospitalari
    * trasplantament d'òrgans

RESOLUCIÓ de 28 de novembre de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació de l'Hospital de la Plana de Vila-real per a fer trasplantaments de teixit ossi i tendinós a l'Hospital de la Plana de Vila-real [2007/15106]  
L'Hospital de la Plana de Vila-real va renovar l'acreditació per a fer trasplantaments de teixit ossi i tendinós per la Resolució de la conselleria de Sanitat de 13 de febrer de 2001.  
Javier Peñarrocha Nebot, director de l'Hospital de la Plana de Vila-real, va presentar, el 9 de juliol de 2007, la sol·licitud de renovació de l'acreditació per a fer trasplantaments de teixit ossi i tendinós.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la conselleria de Sanitat és competent segons l'Orde de 13 de gener de 2006 sobre l'acreditació de centres sanitaris l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre l'Autorització de Centres, Servicis i Establiments Sanitaris, i el Decret 120/2007, de 27 de juliol, que aprova el Reglament Orgànic i Funcional de la conselleria de Sanitat.  
2. Es complix el que establix el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i aprova les normes de coordinació i funcionament per a usar-ne en éssers humans, i també el que establix l'Orde de 13 de gener de 2006 de la conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital de la Plana de Vila-real per a fer trasplantaments de teixit ossi i tendinós. Esta acreditació és vàlida durant, per un període de quatre anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 28 de novembre de 2007.- La directora general d'Ordenació, Avaluació i Investigació Sanitària: Pilar Viedma Gil de Vergara.